open-index/open-wikipedia-markdown huggingface dataset:
Εθνική Κιριμπάτι (ποδόσφαιρο ανδρών)

Η **εθνική ομάδα ποδοσφαίρου του Κιριμπάτι** είναι η εθνική ομάδα ποδοσφαίρου του Κιριμπάτι και ελέγχεται από την  Ποδοσφαιρική Ομοσπονδία Νήσων Κιριμπάτι (KIFA). Το Κιριμπάτι δεν είναι μέλος της FIFA, αλλά είναι συνδεδεμένο μέλος της ΟΦΚ, και ως εκ τούτου δεν είναι από τις επιλέξιμες χώρες για συμμετοχή στο Παγκόσμιο Κύπελλο της FIFA, αλλά μπορούν να εισέλθουν στο Κύπελλο Εθνών Ωκεανίας. Έγινε ένα προσωρινό μέλος του NF-Board στις 10 Δεκεμβρίου του 2005. 

Τα νησιά Κιριμπάτι έχουν παίξει μόλις έξι παιχνίδια στην ιστορία τους, όλα στους Αγώνες Νοτίου Ειρινικού. Οι μεγαλύτερες νίκες για τις ομάδες των νήσων Φίτζι και Βανουάτου είναι κατά των νήσων Κιριμπάτι, με 24-0 και 18-0 αντίστοιχα. Το Κιριμπάτι δεν έχει κερδίσει ποτέ διεθνή αγώνα ποδοσφαίρου. 

## [[Αγώνες Νοτίου Ειρηνικού]]
* 1963 - *Δεν προκρίθηκε*
* 1966 - *Δεν προκρίθηκε*
* 1969 - *Δεν προκρίθηκε*
* 1971 - *Δεν προκρίθηκε*
* 1975 - *Δεν προκρίθηκε*
* 1979 - 1ος γύρος(1)
* 1983 - *Δεν προκρίθηκε*
* 1987 - *Δεν προκρίθηκε*
* 1991 - *Δεν προκρίθηκε*
* 1995 - *Δεν προκρίθηκε*
* 2003 - 1ος γύρος
* 2007 - *Δεν προκρίθηκε*
* 2011 - 1ος γύρος

(1) Εκπροσωπήθηκε από έναν σύλλογο.

## Εξωτερικοί σύνδεσμοι

* Kiribati results at rsssf


Κατηγορία:Ποδόσφαιρο στο Κιριμπάτι
Μουσείο Ζωγραφικής και Σκηνογραφίας Πάνου Αραβαντινού

Το **Μουσείο Ζωγραφικής και Σκηνογραφίας** βρίσκεται στο κέντρο της πόλης του Πειραιά και συγκεκριμένα στεγάζεται στο κτήριο του Δημοτικού Θεάτρου.

Το Μουσείο περιλαμβάνει 1300 περίπου έργα (πίνακες ζωγραφικής, τρισδιάστατες μικρές σκηνές, μακέτες και μικρογραφίες σκηνογραφιών, σχέδια κοστουμιών, αφίσες και προσωπογραφίες) που φιλοτέχνησε ο σκηνογράφος, ζωγράφος και ενδυματολόγος Πάνος Αραβαντινός ο οποίος είχε σκηνογραφήσει την κρατική όπερα του Στράους το 1920.

Ζωγραφικης και Σκηνογραφιας Πανου Αραβαντινου
Ζωγραφικης και Σκηνογραφιας Πανου Αραβαντινου
Ζωγραφικης και Σκηνογραφιας Πανου Αραβαντινου
Βεάκειο Δημοτικό Θέατρο

Το **Βεάκειο Δημοτικό Θέατρο** βρίσκεται στην πόλη του Πειραιά, στην κορυφή του λόφου της Καστέλλας (περιοχή Προφήτη Ηλία). Είναι θερινό θέατρο χωρητικότητας 2.000 θεατών και έχει μορφή αρχαίου θεάτρου. Το θέατρο κατασκευάστηκε το 1969 επί δημαρχίας Αριστείδη Σκυλίτση και λεγόταν *Σκυλίτσειο*, ενώ το 1976 μετονομάστηκε σε Βεάκειο προς τιμήν του πειραιώτη ηθοποιού Αιμιλίου Βεάκη.

Το Βεάκειο θέατρο αποτελεί το επίκεντρο μιας αξιόλογης καλλιτεχνικής κίνησης φιλοξενώντας στη σκηνή του αξιόλογες πολιτιστικές εκδηλώσεις όπως με εμφανίσεις μεγάλων Ελληνικών και ξένων θιάσων, λαϊκών συγκροτημάτων διεθνούς φήμης και με συναυλίες γνωστών καλλιτεχνών.
## Εξωτερικοί σύνδεσμοι

*

*

Βεακειο
Περδίκκας (αποσαφήνιση)

Το λήμμα **Περδίκκας** μπορεί να αναφέρεται σε κάποιο από τα παρακάτω ιστορικά πρόσωπα:

*Περδίκκας, γιος του Ορόντη, διακεκριμένος αξιωματικός του Μεγάλου Αλεξάνδρου.
*Περδίκκας, αξιωματικός του Ευμένη του Καρδιανού, στον πόλεμο κατά του Αντίγονου.
*Περδίκκας Α', ηγεμόνας του Βασιλείου της Μακεδονίας.
*Περδίκκας Β', ηγεμόνας του Βασιλείου της Μακεδονίας.
*Περδίκκας Γ', ηγεμόνας του Βασιλείου της Μακεδονίας.
*Περδίκκας, πρωτοπρεσβύτερος της Εφέσου.

αλλά και στο χωριό:
*Περδίκκας Κοζάνης του Δήμου Εορδαίας της Περιφερειακής Ενότητας Κοζάνης
Ακτιβισμός

Ο όρος **ακτιβισμός**, όπως αποδόθηκε στην ελληνική γλώσσα ο διεθνής γαλλικός όρος “**activisme**” είναι ένας σύγχρονος σχετικά όρος της κοινωνικής – πολιτικής φιλοσοφίας.

## Ανάλυση
Ο ακτιβισμός ως έννοια ανήκει γενικά στη ρεαλιστική σκέψη και στον εθελοντισμό. Με τον όρο αυτό δηλώνεται χαρακτηριστικά όχι τόσο η θεωρητική αντίληψη του ανθρώπου περί του κόσμου γύρω του, όσο η θέλησή του να τον διαμορφώσει ανάλογα με τις επιθυμίες του «επί τω βέλτιστω», με την ανάλογη δράση του.
Η ρεαλιστική αυτή αντίληψη είναι γεγονός ότι παρέχει μία κάποια αλήθεια και αυτός είναι ο λόγος που συνοδεύεται σχεδόν πάντα με μια εσωτερική ηθική παρόρμηση εθελοντισμού για εφαρμογή με ανάλογες πράξεις (δράσεις). Τις περισσότερες όμως φορές συμβαίνει να δίνεται μια υπερβολική έμφαση στις αντίστοιχες δράσεις με συνέπεια έτσι να μειώνεται η θεωρητική θεμελίωση της κάθε επαυτού εκδηλούμενης δράσης. Αυτός τελικά είναι και ο κύριος λόγος που συνηθέστερα τέτοιες εκδηλώσεις εμφανίζονται κατά πρώτον σε καθεστώτα με πολλούς πολιτικούς περιορισμούς.

Παλαιότερα για παρόμοιες περιπτώσεις χρησιμοποιούνταν ο όρος «μεταβατική περίοδος», όπως π.χ. από την προ- και μετά- βιομηχανική επανάσταση και την εξ αυτής οριζόμενη βιομηχανική κοινωνία. Τον όρο εκείνο χρησιμοποίησαν και οι ιστορικοί κοινωνιολόγοι, καθώς και οι ιστορικοί της πολιτικής φιλοσοφίας, προκειμένου να χαρακτηρίσουν διάφορες σύγχρονες φιλοσοφικές θέσεις.
Στο πλαίσιο αυτό χαρακτηρίστηκαν ως ακτιβισμός, μεταξύ άλλων, ο «Βολουνταρισμός» του Νίτσε, ο «Ιδεαλισμός» του Φίχτε, ο «Θετικισμός» του Κοντ, καθώς και η «συνειδητή δράση» στον «Νεοϊδεαλισμό» του Όικεν.

## Στην τέχνη
Στον καλλιτεχνικό χώρο ο όρος αυτός αποδίδεται με την ίδια σημασία του εξπρεσιονισμού, στο δε θέατρο και κινηματογράφο χαρακτηρίζει τη θεματολογία εκείνη που παρουσιάζει γενικά ρεαλιστικές λύσεις των διαφόρων κοινωνικών προβλημάτων.

## Οι εκδηλώσεις του ακτιβισμού στη σύγχρονη εποχή
Οι μεγαλύτερες σήμερα εκδηλώσεις (δραστηριότητες) ακτιβισμού αφορούν τα ανθρώπινα δικαιώματα, την προστασία του περιβάλλοντος, της εργασίας, της μόρφωσης κτλ. που παρουσιάζονται με διάφορες μορφές δράσης, όπως υπαίθριες συναυλίες, πορείες, απεργίες, κινητοποιήσεις καθαρισμού, αναδάσωσης κ.λπ. Όπως όμως αναφέρθηκε παραπάνω, η υπερβολική έμφαση σε τέτοιου είδους δραστηριότητες όταν εμφανίζεται, δημιουργεί πολλές φορές αντίθετες παραμέτρους (π.χ. οικονομικές, εθιμικές, θρησκευτικές κ.λπ.), με συνέπεια να συνοδεύονται τότε με επιθετικές συγκρούσεις πολιτών με αστυνομικές ή και στρατιωτικές ακόμη δυνάμεις, για την αποκατάσταση της δημόσιας τάξης.

## Σημαντικοί ακτιβιστές
Οι οπαδοί του ακτιβισμού χαρακτηρίζονται **ακτιβιστές**. Σημαντικοί ακτιβιστές ήταν ο Μαχάτμα Γκάντι, ο Μάρτιν Λούθερ Κινγκ, ο Τζον Λένον κ.ά.

## Εξωτερικοί σύνδεσμοι
* 
* 


Κατηγορία:Ακτιβιστές
Πυροσωλήνας

300px|right|Πυροσωλήνας προσεγγίσεως MK53 βλήματος πυροβολικού της δεκαετίας του 1950.
Ο **πυροσωλήνας ** βρίσκεται στο εσωτερικό των εκρηκτικών μηχανισμών και έχει σκοπό την ενεργοποίησή τους για την έναρξη της διαδικασίας της έκρηξης.

Μπορεί να είναι κρουστικός, προσεγγίσεως ή με ρυθμιζόμενη χρονοκαθυστέρηση για εγκαιροφλεγείς εκρήξεις.

Κατηγορία:Πυροβολικό
Κατηγορία:Στρατιωτική τεχνολογία
(15504) 1999 RG33

**(15504) 1999 RG<sub>33</sub>** 


Ανακάλυψη.


Ανακαλύφθηκε από CSS 

Ανακαλύφθηκε στις 4 Σεπτεμβρίου 1999

Χαρακτηριστικά τροχιάς

Αφήλιο 16,639 AU

Περιήλιο 2,123 AU

Ημιάξονας τροχιάς 9,381 AU)

Εκκεντρότητα 0,7737

Περίοδος περιφοράς 10.495 ημέρες  (28,73 χρόνια)

Κλίση 34,916° ως προς την Εκλειπτική 

Μήκος του ανερχόμενου σημείου 23,39° 

Όρισμα του περιηλίου 273,83° 

Φυσικά Χαρακτηριστικά

 Διάμετρος  17 km  

Απόλυτο μέγεθος 12,1 



Το **(15504) 1999 RG<sub>33</sub>** είναι ένας δαμοκλοειδής αστεροειδής με περιήλιο μέσα στην Κύρια Ζώνη Αστεροειδών, και αφήλιο στις 16,6 ΑΜ, ανάμεσα στην τροχιά του Ουρανού και του Κρόνου. Ανακαλύφθηκε στις 4 Σεπτεμβρίου 1999.

Προς το παρόν βρίσκεται σε απόσταση 16,2 ΑΜ από τον Ήλιο.

Με βάση το φάσμα του (BR=1,23) έχει γκρι χρώμα.

## Παραπομπές


## Εξωτερικοί σύνδεσμοι
*Διάγραμμα Τροχιάς από το JPL (απαιτείται λογισμικό JAVA)

1999 RG33
Εθνική Νιούε (ποδόσφαιρο ανδρών)

Η **εθνική ομάδα ποδοσφαίρου του Νιούε** είναι η εθνική ομάδα ποδοσφαίρου της Δημοκρατίας της Νιούε, που ελέγχεται από την Ποδοσφαιρική Ομοσπονδία της Νήσου Νιούε (NISA). Δεν είναι μέλος της FIFA, αλλά είναι συνδεδεμένο μέλος της ΟΦΚ. Η ομάδα ως εκ τούτου δεν είναι επιλέξιμη για να συμμετάσχει στο Παγκόσμιο Κύπελλο, αλλά μπορεί να εισέλθει στο Κύπελλο Εθνών Ωκεανίας. 

Το Νιούε έχει παίξει μέχρι σήμερα μόνο δύο παιχνίδια - και τα δυο στους Αγώνες Νοτίου Ειρηνικού του 1983. Μια ήττα με 0-19 από την Παπούα Νέα Γουινέα ακολουθήθηκε από μια ήττα με 0-14 από την Ταϊτή. 

## Αγώνες Νοτίου Ειρινικού Ωκεανού
* 1963 - Δεν προκρίθηκε 
* 1966 - Δεν προκρίθηκε
* 1969 - δεν προκρίθηκε
* 1971 - Δεν προκρίθηκε
* 1975 - Δεν προκρίθηκε
* 1979 - Δεν προκρίθηκε
* 1983 - Γύρος 1 
* 1987 - Δεν προκρίθηκε
* 1991 - Δεν προκρίθηκε
* 1995 - Δεν προκρίθηκε
* 2003 - Δεν προκρίθηκε
* 2007 - Δεν προκρίθηκε
* 2011 - Απόρριψη προσφοράς
Μέγαρο Ψύχα

Το **Μέγαρο Ψύχα**, όπου στεγάζεται σήμερα η Ιταλική Πρεσβεία, βρίσκεται στη γωνία της λεωφόρου Βασιλίσσης Σοφίας και της οδού Σέκερη 2 στην Αθήνα. Αποτελεί ένα από τα ωραιότερα αστικά μέγαρα που άρχισαν να κτίζονται από τα μέσα της δεκαετίας του 1870 στον αριστοκρατικό οδικό άξονα της τότε λεωφόρου Κηφισίας (σήμερα Λεωφόρου Βασιλίσσης Σοφίας).

Ανάμεσα στις ιδιωτικές αυτές κατοικίες πλούσιων προσωπικοτήτων της εποχής ξεχωρίζουν το Μέγαρο Νικολάου Ψύχα (Αιγυπτιακή Πρεσβεία), το Μέγαρο Καρόλου Μέρλιν (Γαλλική Πρεσβεία), το Μέγαρο Ανδρέα Συγγρού (Υπουργείο Εξωτερικών), το Μέγαρο Στέφανου Ψύχα (Ιταλική Πρεσβεία), το Μέγαρο Ράλλη-Σκαραμαγκά (κατεδαφισμένο, όπου βρίσκεται σήμερα το Υπουργείο Εσωτερικών), το Μέγαρο Χαροκόπου (Μουσείο Μπενάκη) και άλλα.

Το Μέγαρο Ψύχα ανήκε στον εύπορο τραπεζίτη Στέφανο Ψύχα, ο οποίος ανέθεσε στο διάσημο Γερμανό αρχιτέκτονα Ερνστ Τσίλλερ (Ernst Ziller, 1837 - 1923) τη σχεδίαση της ιδιωτικής κατοικίας του απέναντι από τα Βασιλικά Ανάκτορα. Το μέγαρο αυτό του Τσίλλερ οικοδομήθηκε περί το 1885.

Στο Μέγαρο Ψύχα κατοίκησε το 1902 ο Έλληνας πρίγκιπας Νικόλαος (1872 - 1938), τριτότοκος γιος του βασιλιά Γεωργίου Α', μετά το γάμο του με τη μεγάλη δούκισσα της Ρωσίας Ελένη Βλαδιμήροβνα. Ήταν γνωστό τότε με την ονομασία «μικρό παλάτι» (Petit Palais).

Μετά την παραίτηση του βασιλιά Κωνσταντίνου Α' (1922) και τον εκπατρισμό του πρίγκιπα Νικολάου στην Ευρώπη, το Μέγαρο Ψύχα μισθώθηκε από το ξενοδοχείο Μεγάλη Βρεταννία ως ξεχωριστό παράρτημά του με ετήσιο ενοίκιο 4.000 λίρες. Το κτίριο φιλοξενούσε 60 κλίνες και υπολογίζεται ότι το έτος 1924 φιλοξένησε 3.320 ταξιδιώτες. Το 1933 συγχωνεύθηκε με την Μεγάλη Βρετάννια και λίγα χρόνια αργότερα έκλεισε για να στεγάσει την Πρεσβεία της Νορβηγίας και εν συνεχεία την ιταλική πρεσβεία, η οποία βρίσκεται ακόμα και σήμερα.

Το Μέγαρο Ψύχα αποτελεί κτίσμα υψηλής αισθητικής και ανήκει στα έργα της ώριμης αρχιτεκτονικής περιόδου του Τσίλλερ. Το νεοκλασικό πρόστωο της εισόδου του, τυπικό δείγμα αριστοτεχνικής σχεδίασης του Γερμανού αρχιτέκτονα, συνδυάζει τον ιωνικό ρυθμό στους κίονες του ισογείου, ενώ οι κίονες στον επάνω όροφο ακολουθούν τον κορινθιακό ρυθμό.

## Παραπομπές


## Πηγές
* Μάρω Καρδαμίτση - Αδάμη: "*Ερνστ Τσίλλερ 1837 - 1923: Η Τέχνη του Κλασικού*", Εκδοτικός Οίκος ΜΕΛΙΣΣΑ, Αθήνα, 2006.
* Μάρω Καρδαμίτση - Αδάμη: "*Η γένεση της Βασιλίσσης Σοφίας*", Εφημ. Καθημερινή/Επτά Ημέρες, 5. 11. 2000.
* Πρίγκιπας Νικόλαος της Ελλάδος: "*Τα πενήντα χρόνια της ζωής μου*", Αθήνα, 1926.
* Εγκυκλοπαίδεια "Πάπυρος-Λαρούς-Μπριτάνικα", λήμμα "*Νικόλαος, πρίγκιπας της Ελλάδας*", τόμ. 45, Εκδόσεις Πάπυρος, Αθήνα, 1996.

Κατηγορία:Νεοκλασικά κτίρια της Αθήνας
Μουσταφά Ιζέτ

Ο **Σεγίντ Μουσταφά** (τουρκ. *Seyyid Mustafa*, γ. Τόσια, 1216/1801, θ. Κωνσταντινούπολη, 1293/1876), γνωστός περισσότερο ως καζασκέρης **Μουσταφά Ιζέτ** (τουρκ. *Kadıasker Mustafa Izzet*) ήταν επιφανής Οθωμανός καλλιγράφος του 19ου αιώνα. 

Σε νεαρή ηλικία, και μετά το θάνατο του πατέρα του, εγκαταστάθηκε στην Κωνσταντινούπολη, όπου σπούδασε στο μεντρεσέ του Φατίχ, μεταξύ άλλων και μουσική. Ο σουλτάνος Μαχμούτ Β' (ηγ. 1808-39) διέταξε να μεταφερθεί στο παλάτι του Τοπ Καπί, προκειμένου να συνεχίσει εκεί τις σπουδές του, αφού τον άκουσε να απαγγέλει στίχους του Κορανίου και να τραγουδά θρησκευτικούς ύμνους. Φοίτησε επίσης για τρία χρόνια στο Γαλατά Σαράι, σπουδάζοντας επιστήμες και τέχνες. Διδάχτηκε τις γραφές χουλούχ (τουρκ. *thuluth*) και νασχ (τουρκ. *nashk*) από τον καλλιγράφο Μουσταφά Βασίφ (θ. 1852) από τον οποίο απέκτησε και το δίπλωμα του καλλιγράφου (ιτζαζέτ, τουρκ. *icazet*). Δάσκαλός του στις γραφές σουλούς (τουρκ. *sülüs*)  και νεσίχ (τουρκ. *nesih*) ήταν ο Τζεμέζ Μουσταφά Εφέντι, ενώ στις ταλίκ (τουρκ. *tal'îk*) και τζελί ταλίκ (τουρκ. *celî tal'îk*) ο Γιεσαριζάντε Μουσταφά Ιζέτ (θ. 1365/1849) από τον οποίο δανείστηκε και το ψευδώνυμο Ιζέτ. Αναζητώντας διέξοδο από την ασφυκτική ζωή στο παλάτι, ταξίδεψε για προσκύνημα στη Μέκκα και πριν επιστρέψει στην Κωνσταντινούπολη έζησε για ένα διάστημα στο Κάιρο. Επέλεξε να μην επιστρέψει στο παλάτι και για αυτό ο σουλτάνος ζήτησε αρχικά να τιμωρηθεί, ωστόσο τελικά του παραχωρήθηκε χάρη και αργότερα, κατά την ηγεμονία του Αμπντούλ Μετζίτ (ηγ. 1839-61), υπηρέτησε σε υψηλές θέσεις, ως καζασκέρης της Ρούμελης και ανώτατος ουλεμάς. 

Φιλοτέχνησε 11 αντίγραφα του Κορανίου, πληθώρα μικρότερων βιβλίων με στίχους και προσευχές, καθώς και περίπου 200 καλλιγραφικές συνθέσεις για τον προφήτη Μωάμεθ (τουρκ. *hilye*). Έργα του κοσμούν το εσωτερικό της Αγίας Σοφίας στην Κωνσταντινούπολη, μεγάλες καλλιγραφικές συνθέσεις (τουρκ. *levha*) που φθάνουν περίπου τα επτά μέτρα σε διάμετρο και παραμένουν οι μεγαλύτερες του είδους σε όλο τον ισλαμικό κόσμο. Επιγραφές του συναντώνται επίσης στο τζαμί του Αλή Πασά και στο παλάτι Ντολμάμπαχτσε της Κωνσταντινούπολη, καθώς και στο τζαμί του Μοχάμεντ Αλί Πασά στο Κάιρο. Παράλληλα με την καλλιγραφία, ο Μουσταφά Ιζέτ ασχολήθηκε με τη μουσική, έχοντας καλές επιδόσεις στο φλάουτο, στο τραγούδι, αλλά και στη σύνθεση, όπως μαρτυρούν οι λίγες θρησκευτικές και κοσμικές συνθέσεις που ολοκλήρωσε.   

Σημαντικότεροι μαθητές του ήταν οι Μεχμέντ Σεφίκ, Αμπντουλάχ Ζουχντί και Χασάν Ριζά. Τάφηκε στο νεκροταφείο του οικίσκου Καντιρί, στη συνοικία Τοπ Χανέ της Κωνσταντινούπολης. 

## Παραπομπές


## Πηγές
*M. Ugur Derman, *Masterpieces of Ottoman Calligraphy*, κατάλογος έκθεσης Μουσείου Sakıp Sabancı, 2004
*"Mustafa Izzet." Grove Art Online. Oxford Art Online. 2010

## Εξωτερικοί σύνδεσμοι
* 

Κατηγορία:Οθωμανοί καλλιγράφοι
Κατηγορία:Τούρκοι μουσικοί
Intracom

Η **Intracom** είναι όμιλος ελληνικών εταιρειών που εξειδικεύονται στην ανάπτυξη λογισμικού αμυντικών συστημάτων, όπως επίσης και στην ανάπτυξη και κατασκευή τηλεπικοινωνιακού εξοπλισμού και ηλεκτρονικών. Η εταιρεία ιδρύθηκε από τον Σωκράτη Κόκκαλη και τον Κωνσταντίνο Δημητριάδη.

Η Intracom Holdings είναι ο κύριος μέτοχος ενός ομίλου κορυφαίων πολυεθνικών εταιρειών με εξειδίκευση στους τομείς υπηρεσιών και λύσεων πληροφορικής υψηλής τεχνολογίας, σύνθετων κατασκευαστικών έργων και προηγμένων αμυντικών ηλεκτρονικών συστημάτων.

## Εταιρείες
Γενικά οι βασικές εταιρείες του Ομίλου Intracom Holdings είναι: 
*Net Company Intrasoft, μία από τις κορυφαίες ευρωπαϊκές εταιρείες παροχής προηγμένων υπηρεσιών και λύσεων πληροφορικής.
*Άκτωρ, μία από τις πέντε μεγαλύτερες κατασκευαστικές εταιρείες στην Ελλάδα με σταθερά αυξανόμενη διεθνή παρουσία.
*IDE (Intracom Defense), ένας από τους μεγαλύτερους προμηθευτές αμυντικών ηλεκτρονικών συστημάτων, προηγμένων συστημάτων επικοινωνίας και λογισμικού αμυντικών εφαρμογών. Η εταιρεία επεκτάθηκε πρόσφατα στον σχεδιασμό και την κατασκευή υβριδικών ενεργειακών συστημάτων.

Εισηγμένη στο Χρηματιστήριο Αθηνών από το 1990, η Intracom έχει ισχυρή παρουσία στην ελληνική και διεθνή αγορά, διατηρώντας 16 θυγατρικές στο εξωτερικό και η διεθνής της δραστηριότητα εκτείνεται σε 70 χώρες.

## Παραπομπές


## Εξωτερικοί σύνδεσμοι
*

Κατηγορία:Ελληνικές επιχειρήσεις
Κατηγορία:Εταιρείες ηλεκτρονικών της Ελλάδας
Κατηγορία:Ελληνικά εμπορικά σήματα
Χρόνος ημιζωής

**Ημιζωή** ονομάζεται η περίοδος της αντίδρασης της μισής ποσότητας των ενεργών αντιδρώντων, όπου η αντίδραση μπορεί να είναι χημική ή πυρηνική. Έστω Α η ποσότητα ενός αντιδρώντος που θεωρητικά θα αντιδράσει όλο, τότε σε συγκεκριμένο χρονικό διάστημα η μισή ποσότητα της ουσίας αντιδρά, άρα χάνεται, ώστε να έχει μείνει η μισή ποσότητα από την αρχική. Το συγκεκριμένο χρονικό διάστημα είναι χαρακτηριστικό για κάθε αντίδραση και εξαρτάται ή δεν εξαρτάται από τη συγκέντρωση του αντιδρώντος . Έτσι, η ποσότητα του στοιχείου συναρτήσει ισαπέχοντων χρονικών στιγμών είναι φθίνουσα γεωμετρική πρόοδος, ενώ γενικά είναι φθίνουσα εκθετική συνάρτηση του χρόνου. Αυτή η σχέση ποσότητας αντιδρώντος και χρόνου αποδεικνύεται θεωρητικά. 
Ο χρόνος ημιζωής επηρεάζει πρακτικά και την ανθρώπινη αντίληψη της αντίδρασης: μπορεί ο χρόνος να είναι εκατομύρια χρόνια, ώστε η αντίδραση ουσιαστικά να μη συμβαίνει, ή να είναι εξαιρετικά μικρός, ώστε η αντίδραση να συμβαίνει για την ανθρώπινη αντίληψη ακαριαία ή πολύ γρήγορα. Όταν η ποσότητα του αντιδρώντος είναι πλέον αμελητέα (τυπικά μετά από 10 ημιζωές) και δε γίνεται να εντοπιστεί, θεωρούμε ότι τελείωσε η αντίδραση.

## Παραπομπές


Κατηγορία:Ραδιενέργεια
Κατηγορία:Χημική κινητική
Ναπολέων Βοναπάρτης (αποσαφήνιση)

Πρόκειται για ένα από τα παρακάτω πρόσωπα:
* Ναπολέων Α΄ Βοναπάρτης 1769-1821, αυτοκράτορας των Γάλλων, ο Μέγας
* Ναπολέων Β΄ Βοναπάρτης 1811-1832, γιος του προηγούμενου
* Ναπολέων Γ΄ Βοναπάρτης 1808-1873, αυτοκράτορας των Γάλλων, ανιψιός του Ναπολέοντα Α΄
* Λουδοβίκος Ναπολέων Ευγένιος Βοναπάρτης 1856-1879, διάδοχος της Γαλλίας, γιος του προηγούμενου
* Ναπολέων(-Ιωσήφ) Βοναπάρτης 1822-1891, 3ος πρίγκιπας του Μονφόρ, ανιψιός του Ναπολέοντα Α΄
Μεσιέ 99

Ο **Μεσιέ 99** (γνωστός και ως Μ99 και NGC 4254) είναι σπειροειδής γαλαξίας στον αστερισμό Κόμη Βερενίκης σε απόσταση 55 MLy.

Ο γαλαξίας έχει ένα βραχίονα με κανονική εμφάνιση και ένα βραχίονα ο οποίος είναι λιγότερο στενά συνδεδεμένος με τον γαλαξία, δίνοντάς του μία ασύμμετρη εμφάνιση. Μια γέφυρα ουδέτερου υδρογόνου συνδέει τον Μ99 και τον σκοτεινό γαλαξία VIRGOHI21, του οποίου η βαρύτητα έχει αλλάξει την εμφάνιση του Μεσιέ 99 και δημιουργήσει την γέφυρα υδρογόνου.

## Ιστορικό
Ο Μεσιέ 99 ανακαλύφθηκε στις 15 Μαρτίου 1781 από τον Πιέρ Μεσαίν, μαζί με τους κοντινούς γαλαξίες Μεσιέ 98 και Μεσιέ 100 και ο Τσάρλς Μεσιέ τον συμπεριέλαβε στον κατάλογό του. Ο Μεσιέ 99 ήταν ο δεύτερος γαλαξίας που αναγνωρίστηκε ως σπειροειδής από τον Κόμη του Ρος, την άνοιξη του 1846, μετά τον Μεσιέ 51.

Στον Μεσιέ 99 είχαν παρατηρηθεί τρεις υπερκαινοφανείς αστέρες μέχρι το 2007: ο 1967Η, ο 1972Q και ο 1986Ι.

## Μετατόπιση προς το ερυθρό
Ο Μεσιέ 99 έχει την μεγαλύτερη μετατόπιση προς το ερυθρό από κάθε γνωστό γαλαξία του Μεσιέ, και άρα κάθε αντικειμένου Μεσιέ: περίπου 2407 km/s. Αυτό σημαίνει ότι κινείται σε σχέση με το σμήνος της Παρθένου με μία ταχύτητα περίπου 1200 km/s, τυχαία, σε μία κατεύθυνση αντίθετη από τον Γαλαξία μας. Αυτό το γεγονός μπορεί να οφείλεται σε μία πρόσφατη αλληλεπίδραση με κάποιον γαλαξία.

## Παραπομπές


## Εξωτερικοί σύνδεσμοι

* UniverseToday:  Dark Matter Galaxy?
* PPARC: New evidence for a Dark Matter Galaxy

Κατηγορία:Σπειροειδείς γαλαξίες
Κατηγορία:Σμήνος της Παρθένου
99
4254
Κατηγορία:Κόμη Βερενίκης
07345
39578
Μόλυνση

Γενικά ως **μόλυνση** χαρακτηρίζεται η οποιαδήποτε παρουσία παθογόνων μικροβίων είτε σε αντικείμενα κοινής χρήσης είτε ειδικότερα στην επιφάνεια ενός ζωντανού οργανισμού ή και την είσδυσή τους εντός αυτού. Μερικές φορές γίνεται λόγος για τη *μόλυνση του περιβάλλοντος*, ενώ συνήθως εννοείται η ρύπανση. Αν ωστόσο, μεταξύ των ρύπων υπάρχουν και παθογόνοι μικροοργανισμοί τότε και μόνο, γίνεται λόγος για μόλυνση.

Είναι το πρώτο στάδιο του κύκλου μιας ασθένειας και έπεται της επώασης. Για να γίνει μία μόλυνση, σημαίνει ότι ο μικροοργανισμός έχει καταφέρει να ξεπεράσει τους μηχανισμούς της εξωτερικής άμυνας του οργανισμού, δηλαδή το δέρμα του, τις κοιλότητες του και τις εξωτερικές εκκρίσεις του. Ο οργανισμός μόλις εντοπίσει μία μόλυνση αντιδρά μέσω του ανοσοποιητικού συστήματος.

Η μόλυνση μπορεί να αποφευχθεί γενικά τηρώντας τους κανόνες υγιεινής. Η προσωπική υγιεινή του καθενός είναι προσωπική του υπόθεση, ενώ για τα παιδιά είναι υπεύθυνοι οι γονείς και οι κηδεμόνες του. Υπάρχουν και γενικοί κανόνες υγιεινής και σχετικοί έλεγχοι, για να διασφαλιστεί η δημόσια υγιεινή, από ειδικούς ελεγκτές τους αστίατρους.

Η μόλυνση πρέπει να διακρίνεται από τον όρο λοίμωξη που συνδέεται αποκλειστικά με φλεγμονή.

## Βιβλιογραφία
* 
* 
*
*
*
*Φυτιάνος Κωνσταντίνος, (Β' Έκδοση, 1996). Η Ρύπανση των Θαλασσών. Εκδόσεις University Studio Press. ISBN 978-960-122-321-6
* Φυτιάνος Κωνσταντίνος Κ., Σαμαρά - Κωνσταντίνου Κωνσταντινή, (2009). Χημεία Περιβάλλοντος. Εκδόσεις University Studio Press. ISBN 978-960-121-808-3
*Εγκυκλοπαίδεια του Περιβάλλοντος για νέους: Ρύπανση. National Geographic (Τόμος 5). ΣΕΛΕΝΑ ΕΚΔΟΤΙΚΗ Α.Ε. (© 2013 για την ελληνική γλώσσα). 

## Εξωτερικοί σύνδεσμοι
* 
* 

κατηγορία:Λοιμώδεις ασθένειες
Κατηγορία:Επιδημιολογία
Εξουδετέρωση (χημεία)

**Εξουδετέρωση** ονομάζεται η χημική αντίδραση: H^{+}+OH^{-}\rightarrow H_2 O Αυτή η χημική αντίδραση είναι αμφίδρομη.Στην αντίδραση αυτή συμμετέχουν το κατιόν υδρογόνου και το ανιόν υδροξειδίου

Σε αυτήν την αντίδραση οφείλεται η αλληλεξουδετέρωση των οξέων και βάσεων. Η αντίδραση επαυξημένη έχει αυτήν τη μορφή:

οξύ+βάση->άλας+νερό

Στην πραγματικότητα αναλύεται σε τρεις ή τέσσερις αντιδράσεις:

*οξύ(s)->οξύ(aq)->ελεύθερες ρίζες+Η+ (διάλυση του οξέος σε διάλυμα)
*βάση(s)->βάση(aq)->ελεύθερες ρίζες+ΟΗ- (διάλυση της βάσης σε διάλυμα)
*H^{+}+OH^{-}\rightarrow H_2 O(εξουδετέρωση)
*ελεύθερες ρίζες βάσης+ελεύθερες ρίζες οξέος->άλας(aq) ή άλας(s) (ίζημα)

Η τελευταία αντίδραση εξαρτάται από την ισορροπία της αντίδρασης. Παρατηρούμε ότι στις συγκεκριμένη αλυσίδα αντιδράσεων παρεμβάλλεται μία μονόδρομη, αυτός είναι ο λόγος που κάθε φορά γίνεται εξουδετέρωση, αν και οι υπόλοιπες μπορεί να είναι αμφίδρομες αντιδράσεις.

Αυτή η χημική αντίδραση σημαίνει ότι ένα ελεύθερο πρωτόνιο συνενώνεται με ένα μόριο ΟΗ που έχει ένα ηλεκτρόνιο παραπάνω. Το νερό ως προϊόν της αντίδρασης είναι πολύ σταθερό και αυτό είναι καταλυτικής σημασίας για την αντίδραση μεταξύ οξέων και βάσεων.

## Αναφορές



## Δείτε επίσης
*pH

Κατηγορία:Χημικές αντιδράσεις
FreeOTFE

Το **FreeOTFE** (*σημ:* "Free On the Fly Encryption", δηλαδή δωρεάν και γρήγορη κρυπτογράφηση) ήταν ένα ανοικτού κώδικα το οποίο επιτρέπει τη δημιουργία εικονικών κρυπτογραφημένων μονάδων δίσκων – είτε ως αρχεία στον σκληρό δίσκο είτε σε ολόκληρη κατάτμηση του σκληρού δίσκου. Το FreeOTFE προσέφερε επίσης και «φορητή» έκδοση η οποία επιτρέπει τη δημιουργία κρυπτογραφημένων μονάδων σε αποσπώμενες συσκευές USB.

Η Sarah Dean, η υπεύθυνος ανάπτυξης του λογισμικού απουσιάζει από το 2011. Η επίσημη ιστοσελίδα του FreeOTFE δεν είναι προσβάσιμη από το  2013 και ανήκει σε domain squatter. Το αρχικό πρόγραμμα υπάρχει σε έναν mirror στο Sourceforge. Τον Ιούνιο του 2014, ένα παρακλάδι του εγχειρήματος, το LibreCrypt εμφανίστηκε στο GitHub.

## Αλγόριθμοι

### Κρυπτογράφηση

* AES
* Blowfish
* CAST5 / CAST6
* DES / Triple DES
* MARS
* RC6
* Serpent
* Twofish

### Hash

* MD2
* MD4
* MD5
* RIPEMD-128
* RIPEMD-160
* RIPEMD-224
* RIPEMD-320
* SHA-1
* SHA-224
* SHA-256
* SHA-384
* SHA-512
* Tiger
* Whirlpool

## Παραπομπές


Κατηγορία:Λογισμικό κρυπτογράφησης
Κατηγορία:Ελεύθερο λογισμικό
Στρατιωτική τεχνολογία

Η **στρατιωτική τεχνολογία** αποτελεί μία ευρεία έννοια, η οποία περιλαμβάνει όλα τα συστήματα των στρατιωτικών εφαρμογών, για τη χρήση των οποίων απαιτείται στρατιωτική εκπαίδευση. Συνήθως, περιλαμβάνει τεχνολογίες που έχουν αναπτυχθεί ειδικά για τις ένοπλες δυνάμεις. Αποτελεί μέρος της στρατιωτικής επιστήμης, η οποία ασχολείται με την εφαρμογή της αμυντικής πολιτικής ενός έθνους ή ενός συνασπισμού μέσω συγκεκριμένων στρατιωτικών δυνατοτήτων (ιδεών, μεθόδων, οργάνωσης, ηγεσίας, σχεδίων, τακτικών, εκπαίδευσης, τεχνολογιών, υποδομής, οπλικών συστημάτων και μέσων/εξοπλισμού). 

Πολλές από τις υφιστάμενες τεχνολογίες πολιτικών εφαρμογών αναδείχθηκαν από τομείς της στρατιωτικής τεχνολογίας, π.χ. η πυρηνική ενέργεια, το ραντάρ, το σόναρ, η πυροβολική, η πυραυλική τεχνολογία, τα πυρομαχικά, η θωράκιση οχημάτων, τα υποβρύχια και το GPS. 

*
Σεμπαστιάν Σάχα

Ο **Σεμπαστιάν Σάχα** (Sebastián Saja, 5 Ιουνίου 1979) είναι Αργεντινός πρώην ποδοσφαιριστής που αγωνιζόταν στη θέση του τερματοφύλακα.

## Καριέρα
Έχει αγωνιστεί στη Σαν Λορένσο, στην Μπρέσια, στη Ράγιο Βαγιεκάνο, στην Αμέρικα, στην Κόρδοβα στη Γκρέμιο και στην ΑΕΚ. Το 2011 επέστρεψε στην πατρίδα του και αγωνίστηκε στη Ράσινγκ Κλουμπ. Το 2016 ως ελευθέρος μετακινήθηκε στην Ταρραγόνα. Τον Δεκέμβριο της ίδιας χρονιάς έλυσε το συμβόλαιό του και πήγε στην Ρεάλ Σαραγόσα. Στις 9 Ιουνίου του 2017, o Σάχα ανακοίνωσε την απόσυρσή του στην ηλικία των 38.

## Συμμετοχές στην Α' Εθνική

## Εξωτερικοί σύνδεσμοι

Στοιχεία στο site της ΑΕΚ

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπρέσια Κάλτσιο
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ποδοσφαιριστές Ράγιο Βαγιεκάνο
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Κλουμπ Αμέρικα
Κατηγορία:Ξένοι ποδοσφαιριστές στην Ελλάδα
Νίκος Καράμπελας

Ο **Νίκος Καράμπελας** (Πύργος Ηλείας, 20 Δεκεμβρίου 1984) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού. 

## Καριέρα
### Σε συλλογικό επίπεδο
Ξεκίνησε την επαγγελματική του καριέρα το 2004 αγωνιζόμενος στην ομάδα της γενέτειράς του, τον Πανηλειακό, στον οποίο και παρέμεινε μέχρι το 2006, όταν και εντάχθηκε στο δυναμικό του Άρη Θεσσαλονίκης. Έπειτα από τρία χρόνια παραμονής στους "κιτρινόμαυρους" της Θεσσαλονίκης, το 2009 "κατηφόρισε" σε αυτούς της Αθήνας. Στην ΑΕΚ αγωνίστηκε έως το 2012, όταν και συμφώνησε να συνεχίσει την καριέρα του στην ισπανική Λεβάντε, με την οποία τον Μάρτιο του 2014 ανανέωσε για ακόμη δύο χρόνια.

Την 1η Φεβρουαρίου 2016 συμφώνησε με την επίσης ισπανική Ρεάλ Βαγιαδολίδ, υπογράφοντας συμβόλαιο εξάμηνης διάρκειας. Το καλοκαίρι του 2016 επέστρεψε στον Άρη έπειτα από επτά χρόνια απουσίας. Το καλοκαίρι του 2017, όμως, αποχώρησε από τον Άρη.

### Στις εθνικές ομάδες
Το 2005 υπήρξε διεθνής με την εθνική Ελπίδων, έχοντας τρεις συμμετοχές.

Στις 14 Μαΐου 2014 ανακοινώθηκε από την ΕΠΟ ότι συγκαταλέγεται στους 30 "εκλεκτούς" του Φερνάντο Σάντος για την προεπιλογή της αποστολής της Ελλάδας εν όψει του Μουντιάλ 2014, δεν βρέθηκε όμως στην τελική 23άδα. Τελικά το ντεμπούτο του πραγματοποιήθηκε ακριβώς πέντε μήνες αργότερα, στις 14 Νοεμβρίου 2014 στην εντός έδρας αναμέτρηση εναντίον των Νήσων Φερόε.

## Παραπομπές


## Εξωτερικοί σύνδεσμοι
* Η καριέρα του Νίκου Καράμπελα στο soccerway 
* Το προφίλ του Νίκου Καράμπελα στο transfermarkt
* Καράμπελας: «Πέρασα υπέροχες στιγμές στην ΑΕΚ» 

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Λεβάντε ΟΝ
Κατηγορία:Έλληνες ποδοσφαιριστές στο εξωτερικό
Μαρτσέλ Κόρας

Ο **Μαρτσέλ Κόρας** (ρουμ. Marcel Coraş) (γενν. 14 Μαΐου 1959) είναι παλαίμαχος διεθνής ποδοσφαιριστής από τη Ρουμανία, που αγωνιζόταν στην επίθεση. Τη σεζόν 1990-91 αγωνίστηκε στην Ελλάδα με τον Πανιώνιο.

## Βιογραφικό

Γεννήθηκε στις 14 Μαΐου 1959 στην πόλη Άραντ και έκανε ντεμπούτο στο ρουμανικό πρωτάθλημα το 1977 με την ΟΥΤΑ Άραντ. Η πιο επιτυχημένη του περίοδος ήταν από το 1983 ως το 1988, όταν αγωνίστηκε με την Σπορτούλ και κάτέκτησε το ασημένιο μετάλλιο της ομοσπονδίας το 1986. Το 1984 ήταν πρώτος σκόρερ του πρωταθλήματος με 18 γκολ. Τη σεζόν 1990-91 ήρθε στην Ελλάδα και αγωνίστηκε στον Πανιώνιο, με τον οποίο έπαιξε σε 30 ματς και πέτυχε 2 γκολ. Στη συνέχεια επέστρεψε στη Ρουμανία και τέλειωσε την καριέρα του στην Άραντ το 1995. Συνολικά στην καριέρα του έπαιξε σε 438 ματς και σημείωσε 148 γκολ.

## Διεθνής

Ο Κόρας αγωνίστηκε 36 φορές με την εθνική Ρουμανίας και πέτυχε 6 γκολ. Ήταν μέλος της εθνικής ομάδας που μετείχε στο Ευρωπαϊκό πρωτάθλημα 1984.

## Καριέρα

## Παραπομπές


## Εξωτερική σύνδεση

* RomanianSoccer.ro - Profile

Κατηγορία:Ρουμάνοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1984
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ ΟΤΑ Αράντ
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές ΦΚ Ουνιβερσιτάτεα Κλουζ
Ρόμπερτ Νόζικ

Ο **Ρόμπερτ Νόζικ** (*Robert Nozick*, 16 Νοεμβρίου 1938 - 23 Ιανουαρίου 2002) ήταν Αμερικανός φιλόσοφος με εβραϊκή καταγωγή. 

## Βιογραφία
Γεννήθηκε στις 16 Νοεμβρίου του 1938 στο Μπρούκλιν. Ήταν ελευθεριστής φιλόσοφος που επηρεάστηκε από τον Λοκ, τον Μιλλ και τον Φρίντριχ Χάγιεκ. Το πιο γνωστό του έργο είναι το *Anarchy, State and Utopia* (1974) που ήταν μια ελευθεριστική απάντηση στο *A Theory of Justice* (1971) του Τζον Ρολς.

Πέθανε στις 23 Ιανουαρίου του 2002 σε ηλικία 63 ετών.

## Έργα
* 1974 Anarchy, State and Utopia
* 1981 Philosophical Explanations
* 1989 The Examined Life
* 1993 The Nature of Rationality
* 1997 Socratic Puzzles
* 2001 Invariances

## Δείτε επίσης
* Νεοφιλελευθερισμός

## Παραπομπές


## Επιπλέον ανάγνωση
* 

## Εξωτερικοί σύνδεσμοι
* 

Κατηγορία:Αμερικανοί φιλόσοφοι
Κατηγορία:Πολιτικοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Αμερικανοί άθεοι
Κατηγορία:Αναλυτικοί φιλόσοφοι
Κατηγορία:Επιστημολόγοι
Κατηγορία:Αμερικανοεβραίοι
Ζιλ Ντομορό

Ο **Ζιλ Μαρτέν Ντομορό Ντανόν Οτό** (, 1979 - ) είναι διεθνής αμυντικός ποδοσφαιριστής από την Ακτή Ελεφαντοστού, που το μεγαλύτερο μέρος της καριέρας του αγωνίστηκε στην Ελλάδα. Έχει ύψος 1,73 μ.

## Βιογραφία
Ο Ντομορό γεννήθηκε στην πόλη Μαν της Ακτής Ελεφαντοστού στις 15 Φεβρουαρίου 1979. Ξεκίνησε το ποδόσφαιρο ως έφηβος στη Στρασμπούρ. Το 2000 έπαιξε στη Ρασίγκ Μπεσανσόν (Besançon RC) και από το 2001 ως το 2007 αγωνίστηκε σε διάφορες ελληνικές ομάδες Α΄ Εθνικής και Β΄ Εθνικής: Πανιώνιος, Άρης Θεσσαλονίκης, Αθλητικός Σύλλογος Κασσάνδρας, Απόλλων Καλαμαριάς, ΠΑΣ Γιάννινα, με εξαίρεση τη σεζόν 2003-04 που πήγε στη γαλλική Ρουέν. Συνέχισε στην κυπριακή Νέα Σαλαμίνα και από το 2008 αγωνίζεται στην ελβετική Νιόν.

Έχει δυο αδερφούς ποδοσφαιριστές: το μεγαλύτερο Σιρίλ (Cyril Domoraud), σήμερα παλαίμαχο, πρώην διεθνή (51 φορές), που έκανε καριέρα μεταξύ άλλων σε Ολιμπίκ Μαρσέιγ, Ζιροντέν Μπορντό, ΑΣ Μονακό και Εσπανιόλ Βαρκελώνης και το μικρότερο Ζαν-Ζακ (Jean-Jacques Domoraud) που έχει αγωνιστεί σε μικρομεσαίες γαλλικές ομάδες.

## Διεθνής
Ο Ντομορό έχει αγωνιστεί 4 φορές με την εθνική ομάδα της Ακτής Ελεφαντοστού στην προκριματική φάση του Κόπα Άφρικα 2003-04.

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Νέας Σαλαμίνας
Κατηγορία:Αμυντικοί ποδοσφαιριστές
Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές ΦΚ Σταντ Νιονναί
Κατηγορία:Ποδοσφαιριστές Ρασίνγκ Μπεζανσόν
Κατηγορία:Ποδοσφαιριστές ΦΚ Ρουέν
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Συναρμογή (βιολογία)

Η **συναρμογή** (αγγλ.: *splicing*) (ή **μάτισμα**) αποτελεί το στάδιο επεξεργασίας του RNA κατά το οποίο απομακρύνονται τα ιντρόνια (ή εσώνια) και συνενώνονται τα εξώνια. Έτσι, ολοκληρώνεται η διαδικασία ωρίμανσης του hnRNA σε mRNA και το μόριο είναι πλέον έτοιμο να μεταφραστεί.
Η συναρμογή του RNA είναι μία πολύπλοκη διεργασία που γίνεται από τα συρραπτοσώματα ή σωμάτια συναρμογής (spliceosomes) που είναι συγκροτήματα πρωτεϊνών και μικρών μορίων RNA. Αυτός ο ενζυμικός μηχανισμός αναγνωρίζει τα σήματα στο νεοσυντιθέμενο RNA που καθορίζουν τις θέσεις ματίσματος. Τα ιντρόνια αρχίζουν σχεδόν πάντοτε με το ζεύγος νουκλεοτιδίων GU και τελειώνουν με ένα δινουκλεοτίδιο AG, του οποίου προηγείται μία αλληλουχία πλούσια σε πυριμιδίνες. Αυτή η ομόφωνη αλληλουχία είναι μέρος του σήματος για τη συναρμογή.

Στους προκαρυωτικούς οργανισμούς το mRNA αρχίζει να μεταφράζεται σε αμινοξέα πριν ολοκληρωθεί η μεταγραφή του. Αυτό είναι δυνατό διότι δεν υπάρχει πυρηνική μεμβράνη. Αντίθετα, στους ευκαρυωτικούς οργανισμούς το mRNA που παράγεται κατά τη μεταγραφή ενός γονιδίου δεν είναι συνήθως έτοιμο να μεταφραστεί αλλά υφίσταται μια πολύπλοκη διαδικασία ωρίμανσης. Η διαδικασία αυτή αποτελεί ένα από τα σημαντικότερα ευρύματα της Μοριακής Βιολογίας καθώς οδήγησε στο συμπέρασμα ότι τα περισσότερα γονίδια των ευκαρυωτικών οργανισμών (και των ιών που τους προσβάλλουν) είναι ασυνεχή ή διακεκομμένα. Δηλαδή, η αλληλουχία που μεταφράζεται σε αμινοξέα (εξώνια) διακόπτεται από ενδιάμεσες αλληλουχίες που δεν μεταφράζονται σε αμινοξέα (εσώνια).

Όταν ένα γονίδιο που περιέχει εσώνια μεταγράφεται παράγεται ένα πρόδρομο mRNA το οποίο έχει και εξώνια και εσώνια. Το μόριο αυτο μετατρέπεται σε ώριμο, πλέον, mRNA με τη διαδικασία της ωρίμανσης, κατά την οποία τα εσώνια κόβονται από μικρά ριβονουκλεοπρωτεϊνικά σωματίδια και απομακρύνονται. Τα ριβονουκλεοπρωτεϊνικά σωματίδια αποτελούνται από snRNA και πρωτεϊνες και λειτουργούν σαν ένζυμα: κόβουν τα εσώνια και συρράπτουν τα εξώνια μεταξύ τους. Έτσι, σχηματίζεται το «ώριμο» mRNA. Αυτό παρότι αποτελείται αποκλειστικά από εξώνια, περιέχει δύο περιοχές που δεν μεταφράζονται σε αμινοξέα. Η μία βρίσκεται στο 5΄ άκρο και η άλλη στο 3' άκρο και ονομάζονται 5´ και 3´ αμετάφραστες περιοχές αντίστοιχα. Το mRNA μεταφέρεται από τον πυρήνα στο κυτταρόπλασμα και συγκεκριμένα στα ριβοσώματα όπου συμβαίνει η πρωτεϊνοσύνθεση. 

## Βιβλιογραφία
* Jeremy M.Berg, John L. Tymoczko, Lubert Stryer, "Βιοχημεία", σελ.150, Πανεπιστημιακές Εκδόσεις Κρήτης
* Βιολογία Ομάδας Προσανατολιμού Σπουδών Υγείας και Ζωής Γ' Λυκείου 
## Παραπομπές


Συναρμογη (βιολογια)
Συναρμογη (βιολογια)
Συναρμογη (βιολογια)
Κατηγορία:Μοριακή βιολογία
Σωμάτια συναρμογής

150px|μικρογραφία|δεξιά|Κύκλος συναρμογής
Το **συναρμόσωμα** (αγγλ.: *spliceosome*) αποτελεί ένα σύμπλοκο το οποίο περιέχει πολλές διαφορετικές ριβονουκλεοπρωτεΐνες (που η κάθε μία περιέχει ένα μικρό μόριο RNA και πολλές πρωτεΐνες) και εμπλέκεται στη διαδικασία απομάκρυνσης των εσωνίων από τα ευκαρυωτικά προ-mRNA μόρια (συναρμογή). Είναι μία εξαιρετικά πολύπλοκη δομή, ικανή να απομακρύνει εσώνια και να συνενώνει διαδοχικά εξώνια, σχηματίζοντας έτσι το ώριμο μόριο mRNA. Σημειώνεται ότι, στα σημεία της συρραφής υπάρχουν ορισμένες συντηρημένες βάσεις, ενώ το εσώνιο απομακρύνεται υπό τη μορφή δομής βρόγχου. Τα εσώνια που απομακρύνονται αποικοδομούνται από το κύτταρο.

## Σημειώσεις παραπομπές

## Βιβλιογραφία
* Michael T. Madigan, John M. Martinko, Jack Parker (2017) *Brock: Βιολογία των μικροοργανισμών*, Τόμ. 1, Πανεπιστημιακές Εκδόσεις Κρήτης ISBN 978-960-524-200-8.

## Περαιτέρω ανάγνωση

* 
* 

## Εξωτερικοί σύνδεσμοι

* 3D macromolecular structures of Spliceosomes from the EM Data Bank(EMDB)
* Spliceosomes at the US National Library of Medicine Medical Subject Headings (MeSH)

Κατηγορία:RNA
Κατηγορία:Μοριακή βιολογία
Σάββας Εξουζίδης

Ο **Σάββας Εξουζίδης** (γεννημένος στις 4 Δεκεμβρίου 1981) είναι Έλληνας αμυντικός ποδοσφαιριστής που έχει αγωνιστεί σε διάφορες ομάδες στην Ελλάδα, στην Κύπρο, στη Γερμανία και στην Ολλανδία. Έχει ύψος 1,93 μ. Στο τέλος της σεζόν 2009-2010 είχε παίξει σε 143 ματς πρωταθλήματος στην Ελλάδα και είχε πετύχει 7 γκολ.

## Βιογραφικό

Ο Σάββας Εξουζίδης γεννήθηκε στις 4 Δεκεμβρίου 1981 στη Στουτγκάρδη της Γερμανίας. Ξεκίνησε να αγωνίζεται επαγγελματικά το 2000 στη Λούντβιγκσμπουργκ (SpVgg Ludwigsburg) και το 2002 πήγε στον Άρη Λεμεσού Κύπρου. Την επόμενη σεζόν αγωνίστηκε στον Ποσειδώνα Ν. Πόρων και από το 2004 ως το 2007 έπαιξε με τον Πανιώνιο στην Α΄ Εθνική και στο Κύπελλο ΟΥΕΦΑ.

Ακολούθως, έπαιξε για μια σεζόν στην ολλανδική Βααλβάικ και έπστρεψε στην Ελλάδα, στον Ηρακλή Θεσσαλονίκης. Τη σεζόν 2009-10 αγωνίζεται με τον Πιερικό στη Β΄ Εθνική.

## Καριέρα

## Παραπομπές


## Αναφορές
* player history

## Πηγές

* "Football League Αφιέρωμα 2010-2011", εφ. Εξέδρα, 11/9/2010. 

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Πιερικού
Κατηγορία:Ποδοσφαιριστές ΡΚΣ Βάαλβαϊκ
Κατηγορία:Ποδοσφαιριστές ΦΚ Βίντερτουρ
Κατηγορία:Ποδοσφαιριστές Α΄ κατηγορίας Κύπρου
Νιούκασλ

Το **Νιούκασλ** ή **Νιούκασλ απόν Τάιν** (αγγλικά: *Newcastle upon Tyne*, , τοπικά  ), είναι μία από της μεγαλύτερες πόλεις του Ηνωμένου Βασιλείου. Είναι παραποτάμια πόλη και λιμένας στον ποταμό Τάιν. Έχει πληθυσμό περίπου 325.000 κατοίκων και είναι η μεγαλύτερη πόλη της ευρύτερης μητροπολιτικής περιοχής του Τάινσαϊντ (Tyneside) με 1.599.000 κατοίκους. Είναι η έδρα της ποδοσφαιρικής ομάδας Νιούκασλ Γιουνάιτεντ.

## Ιστορία
Η πόλη ιδρύθηκε το 2ο αιώνα μ.Χ. από τον Ρωμαίο αυτοκράτορα Αδριανό ως Πονς Αέλιους (Pons Aelius). Ο πληθυσμός της πόλης ήταν 2.000 κάτοικοι. Μετά την αποχώρηση των Ρωμαίων, το 410, η πόλη περιήλθε στους Αγγλοσάξωνες. Μετά από πολέμους με τους Δανούς και τους Νορμανδούς, η πόλη καταστράφηκε. Κατά τον Μεσαίωνα, η πόλη ήταν ένα βόρειο οχυρό. Ο βασιλιάς των Σκώτων Γουλιέλμος ο Α΄ φυλακίστηκε στο Νιούκασλ. Ο ηγέτης των Σκώτων Γουίλιαμ Γουάλας πολιόρκησε στενά την πόλη, χωρίς, ωστόσο, να σημειώσει επιτυχία, καθώς αποκρούστηκε από τον Εδουάρδο Α΄ της Αγγλίας. Τον 16ο αιώνα, μετά την ανάπτυξη του γειτονικού Σάντερλαντ, δημιουργήθηκε μια έχθρα μεταξύ αυτών των δύο πόλεων. Το 1636, όταν ξέσπασε ο Μαύρος Θάνατος, στην πόλη πέθαναν από 7.000 έως 20.000 κάτοικοι. Η πόλη είναι περισσότερο γνωστή για την παραγωγή άνθρακα, γι' αυτό έγινε κέντρο της Βιομηχανικής επανάστασης. Από εκείνη την εποχή άρχισε η οικονομική ανάπτυξη της πόλης.

## Αδερφοποιημένες πόλεις
*   Ατλάντα, Τζόρτζια
*  Μπέργκεν, Νορβηγία
*  Γκελζενκίρχεν, Γερμανία
*  Χρόνινγκεν, Ολλανδία
*  Χάιφα, Ισραήλ
*  Νανσί, Γαλλία
*  Μάλμε, Σουηδία
*  Νιούκασλ, Αυστραλία
*  Νιούκασλ, Νότια Αφρική
*  Ταϊγιουάν, Κίνα
*  Ντουμπάι, Ηνωμένα Αραβικά Εμιράτα

## Παραπομπές


Κατηγορία:Πόλεις της Αγγλίας
Νταρίο Φερνάντες

Ο **Νταρίο Φερνάντες** (Darío Ezequiel Fernández) (γεν. 1978) είναι Αργεντινός ποδοσφαιριστής. Έχει ύψος 1,79 μ., παίζει στη μεσαία γραμμή. Παλιότερα έκανε σημαντική καριέρα στον Πανιώνιο. Το 2009-10 αγωνίστηκε στην Α΄ Εθνική με τον Άρη Θεσσαλονίκης. Το 2011 έπαιξε στην Κύπρο και το 2012-13 στο Ισραήλ.

## Βιογραφικό

Ο Νταρίο Φερνάντες γεννήθηκε στις 24 Σεπτεμβρίου 1978 στην πόλη Πούντα Άλτα της Αργεντινής. Ξεκίνησε να παίζει ποδόσφαιρο στην τοπική ομάδα Σπόρτινγκ Πούντα Άλτα και το 2000 πήγε στην Ιντεπεντιέντε Ριβαδάβια. Ως το 2005 αγωνίστηκε σε διάφορες ομάδες της πατρίδας του. Στη συνέχεια ήρθε στην Ελλάδα, στον Πανιώνιο, στον οποίο υπήρξε βασικό στέλεχος της μεσαίας γραμμής επί τρεις σεζόν και βοήθησε αποφασιστικά την ομάδα στις διακρίσεις που πέτυχε στο πρωτάθλημα αλλά και στο Κύπελλο ΟΥΕΦΑ. Το 2008-09 έπαιξε στην Μπειτάρ Ιερουσαλήμ του Ισραήλ, με την οποία κατέκτησε το Κύπελλο Ισραήλ (Israel State Cup). Τη σεζόν 2009-10 επέστρεψε στο ελληνκό πρωτάθλημα και αγωνίστηκε ως δανεικός στον Άρη Θεσσαλονίκης. Στη συνέχεια επέστρεψε στην Μπεϊτάρ και τον Ιανουάριο 2011 πήγε στην κυπριακή Αλκή Λάρνακας. Το 2012 εέστρεψε στην Μπεϊτάρ.

## Καριέρα

## Τίτλοι

* **Κύπελλο Ισραήλ**: 2009.

## Αναφορές

* http://www.zerozero.eu 
* Player CV 
* Base Datos Futbol Argentino

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κομπρελόα
Κατηγορία:Ποδοσφαιριστές Κίλμες ΑΚ
Κατηγορία:Ποδοσφαιριστές Γοδόι Κρους
Κατηγορία:Ποδοσφαιριστές Ιντεπεντιέντε Ριβαδάβια
Κατηγορία:Ποδοσφαιριστές Τσακαρίτα Τζούνιορς
Κατηγορία:Ποδοσφαιριστές Κλουμπ Ολίμπο
Κατηγορία:Ποδοσφαιριστές Μπεϊτάρ Ιερουσαλήμ
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Χάποελ Χάιφα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Σταυρόπουλος

Το λήμμα **Σταυρόπουλος** μπορεί να αναφέρεται σε κάποιο από τα παρακάτω πρόσωπα:

## Στρατιωτικοί
*Χαράλαμπος Σταυρόπουλος, στρατιωτικός και νομάρχης.

## Πολιτικοί
*Αντώνιος Κ. Σταυρόπουλος (1906-1985), Έλληνας δικηγόρος και νομάρχης.
*Γιώργος Σταυρόπουλος (1946-), δικαστικός και υπουργός Επικρατείας (2011-12).
*Ιωάννης Σταυρόπουλος (; - 1940), δήμαρχος Αιγίου.
*Κωνσταντίνος Α. Σταυρόπουλος (1905-1984), Έλληνας νομικός και νομάρχης.

## Δικαστικοί
*Χρήστος Σταυρόπουλος, διατελέσας πρόεδρος του Αρείου Πάγου.

## Μητροπολίτες
* Χρυσόστομος Σταυρόπουλος, νυν Μητροπολίτης Τριφυλίας και Ολυμπίας.

## Δημοσιογράφοι
*Κώστας Σταυρόπουλος, δημοσιογράφος και εκφωνητής ραδιοφώνου.

## Σχεδιαστές μόδας
*Γεώργιος Σταυρόπουλος, σχεδιαστής μόδας.

## Αθλητές
*Μπάμπης Σταυρόπουλος, ποδοσφαιριστής.
*Νίκος Σταυρόπουλος, καλαθοσφαιριστής.

## Παραπομπές
Γκάρι Χέιλοκ

Ο **Γκάρι Χέιλοκ** (*Garry Andrew Haylock*, 31 Δεκεμβρίου 1970) είναι παλαίμαχος Άγγλος επιθετικός ποδοσφαιριστής, ο οποίος αγωνίστηκε στην Αγγλία σε ομάδες χαμηλών κατηγοριών, στην Α΄ κατηγορία της Ιρλανδίας και στην Ελλάδα στον Πανιώνιο για μία σεζόν. Έχει ύψος 1,73 μ. Σήμερα είναι προπονητής.

## Βιογραφικό
Ο Γκάρι Χέιλοκ γεννήθηκε στο Μπράντφορντ. Ως επαγγελματίας ποδοσφαιριστής ξεκίνησε από τη Χάντερσφιλντ Τάουν το 1989. Στη διάρκεια της σεζόν δόθηκε δανεικός στην ιρλανδική Σέλμπουρν, με την οποία έκανε ντεμπούτο στις 14 Ιανουαρίου 1990. Έπαιξε επίσης στις ιρλανδικές Λίνφιλντ και Πόρτανταουν πριν έλθει στον Πανιώνιο το 1998, όταν προπονητής ήταν ο Ρόνι Γουίλαν. Με τον Πανιώνιο αγωνίστηκε στο Κύπελλο Κυπελλούχων της σεζόν 1998-99, φτάνοντας ως τα προημιτελικά, που αποτελεί την καλύτερη ευρωπαϊκή πορεία του συλλόγου. Επίσης συμμετείχε με ιρλανδικές ομάδες άλλες 30 φορές στα ευρωπαϊκά κύπελλα και σκόραρε δύο φορές στο Κύπελλο Πρωταθλητριών.

Μετά την ελληνική περιπέτεια ο Χέιλοκ αγωνίστηκε ως το 2006 σε διάφορες ομάδες σε Ιρλανδία και Βόρεια Ιρλανδία, με τις οποίες κατέκτησε πέντε κύπελλα και τρία πρωταθλήματα.

Από το Δεκέμβριο του 2006 άρχισε να εργάζεται ως προπονητής στην Γέντινγκ ΦΚ (Yeading United F.C.) και από το Mάιο του 2007 στη Χέιζ εντ Γέντινγκ Γιουνάιτεντ (Hayes & Yeading United F.C.), που προήλθε από συγχώνευση της πρώτης του ομάδας με την Χέιζ ΦΚ.

## Τίτλοι
* **Πρωτάθλημα Ιρλανδίας** (1): 1992 (Σέλμπουρν)
* **Κύπελλα Ιρλανδίας** (3): 1993, 2000 (Σέλμπουρν), 2002 (Ντάνταλκ)
* **Πρωταθλήματα Βόρ. Ιρλανδίας** (2): 1993/94 (Λίνφιλντ), 1995/96 (Πόρτανταουν)
* **Κύπελλα Βόρ. Ιρλανδίας** (2): 1993/94, 1994/95 (Λίνφιλντ).

Κατηγορία:Επιθετικοί ποδοσφαιριστές
Κατηγορία:Άγγλοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Χάντερσφιλντ Τάουν
Κατηγορία:Ποδοσφαιριστές Αρντς ΦΚ
Κατηγορία:Ποδοσφαιριστές Γκλέναβον ΦΚ
Κατηγορία:Ποδοσφαιριστές Γκλεντόραν ΦΚ
Κατηγορία:Ποδοσφαιριστές Λίνφιλντ ΦΚ
Κατηγορία:Ποδοσφαιριστές Πόρτανταουν ΦΚ
Κατηγορία:Ποδοσφαιριστές Νταντάλκ ΦΚ
Κατηγορία:Ποδοσφαιριστές Σάμροκ Ρόβερς
Κατηγορία:Ποδοσφαιριστές Σέλμπουρν ΦΚ
Κατηγορία:Προπονητές ποδοσφαίρου Γέντινγκ ΦΚ
Κατηγορία:Προπονητές ποδοσφαίρου Χέιζ εντ Γέντινγκ Γιουνάιτεντ
Κατηγορία:Προπονητές ποδοσφαίρου Φάρνμπορο ΦΚ
Κατηγορία:Ποδοσφαιριστές Γέντινγκ ΦΚ
Φάση (τριγωνομετρία)

**Φάση** είναι το όρισμα των τριγωνομετρικών συναρτήσεων και μετριέται ή υπονοείται ότι μετριέται σε ακτίνια. Έτσι, σε ορισμένες περιπτώσεις είναι γωνία.

Στη φυσική και κυρίως στην κυματική χρησιμοποιείται για τη μοντελοποίηση μερικών περιοδικών φαινομένων. Πολλές φορές παρατηρούμε ότι ένα φαινόμενο είναι αρμονική συνάρτηση του χρόνου. Οπότε η φάση είναι γραμμική συνάρτηση του χρόνου δηλαδή η φάση είναι της μορφής:

\phi=\phi_0+\omega t

Το φ0 ονομάζεται **αρχική φάση**, ενώ το ω **γωνιακή συχνότητα** ή **κυκλική συχνότητα** και ισχύει ότι \omega=\frac{2\pi rad}{T}, όπου Τ είναι η περίοδος του φαινομένου.

Ως αρχική φάση θα μπορούσε να τεθεί οποιαδήποτε από τις ποσότητες \phi_0+2\kappa\pi (κ ακέραιος). Συνήθως επιλέγουμε την τιμή για την οποία η αρμονική συνάρτηση είναι ημίτονο, συνημίτονο, αρνητικό ημίτονο ή αρνητικό συνημίτονο. Έτσι, ουσιαστικά ο προσδιορισμός της αρχικής φάσης είναι καθορισμός ενός συστήματος αναφοράς.

Όταν ένα σημείο έχει φάση (όπου κ ακέραιος):
* 2κπ :Βρίσκεται σε θέση ισορροπίας με θετικό ρυθμό μεταβολής
* 2κπ+π/2 :Βρίσκεται σε θέση θετικού πλάτους (ο ρυθμός μεταβολής υποχρεωτικά είναι αρνητικός)
* 2κπ+π :Βρίσκεται σε θέση ισορροπίας με αρνητικό ρυθμό μεταβολής
* 2κπ+3π/2 :Βρίσκεται σε θέση αρνητικού πλάτους (ο ρυθμός μεταβολής υποχρεωτικά είναι θετικός)

## Διαφορά φάσης

Η φάση μπορεί να είναι γραμμική συνάρτηση περισσότερων μεταβλητών, όπως της θέσης και του χρόνου. Σε αυτήν την περίπτωση μιλάμε για **διαφορά φάσης** δύο διαφορετικών σημείων. Η διαφορά φάσης δείχνει κατά πόσον καθυστερεί ή προηγείται ένα σημείο σε σχέση με ένα άλλο, όσον αφορά την εξέλιξη του φαινομένου. 

Όταν δύο σημεία έχουν διαφορά φάσης (όπου κ ακέραιος):
* 2κπ :Λέμε ότι βρίσκονται *σε  συμφωνία φάσης*. Η μεταβολή τους είναι ίδια.
* 2κπ+π :Λέμε ότι βρίσκονται σε *αντίθεση φάσης*. Η μεταβολή τους είναι αντίθετη.

Κατηγορία:Τριγωνομετρία
Αντικυβερνητική επιτροπή

**Αντικυβερνητική επιτροπή** ονομαζόταν η τριμελής επιτροπή που εκλέχθηκε στις 6 Απριλίου 1827 από την Γ΄ Εθνοσυνέλευση της Τροιζήνας με σκοπό την προσωρινή διοίκηση της Ελλάδας μέχρι την άφιξη του Καποδίστρια τον Ιανουάριο του 1828, αντικαθιστώντας την Διοικητική επιτροπή του 1826.

Η λέξη «αντικυβερνητική» είχε την έννοια του αντικαταστάτη (δηλαδή διοικούσε αντί του Καποδίστρια).

## Σύνθεση της Κυβερνήσεως

* **Αντικυβερνητική Επιτροπή**:
:Γεώργιος Μαυρομιχάλης (Πελοπόννησος)
:Ιωάννης Νάκος (Στερεά Ελλάδα)
:Ιωάννης Μιλαΐτης (ναυτικές νήσοι, δηλ. Ύδρα, Ψαρά και Σπέτσες)
***Γενικός Γραμματέας**:
:Γεώργιος Γλαράκης  *(από 9 Απριλίου 1827)*
* **Γραμματείες της Επικράτειας** (υπουργεία):
: *Γραμματέας επί των Εξωτερικών*: Γεώργιος Γλαράκης
: *Γραμματέας επί των Εσωτερικών και της Αστυνομίας*: Αναστάσιος Λόντος
: *Γραμματέας επί της Οικονομίας*: Γεώργιος Μαυρομμάτης
: - αντικαταστάθηκε την 1η Οκτωβρίου 1827 από τον Παναγιώτη Λιδωρίκη
: *Γραμματέας επί των Πολεμικών*:Ανδρέας Π. Μεταξάς
: - αντικαταστάθηκε στις 23 Ιουνίου 1827 από τον Αλεξάκη Βλαχόπουλο
: *Γραμματέας επί των Ναυτικών*: Γεώργιος Γλαράκης
: *Γραμματέας επί του Δικαίου και της Παιδείας*: Γεράσιμος Κώπας
: - αντικαταστάθηκε στις 7 Οκτωβρίου 1827 από τον Μιχαήλ Σούτσο

## Παραπομπές


1827
Θεόδωρος Σαουλίδης

Ο **Θεόδωρος Σαουλίδης** ήταν Έλληνας δημοσιογράφος.

Γεννήθηκε στην Αθήνα το 1939. Φοιτητής ακόμα στο Πάντειο Πανεπιστήμιο, ξεκίνησε να δημοσιογραφεί στον Τύπο, τον οποίο και "υπηρέτησε" μέχρι και το 1990, οπότε και έχασε τη μάχη με τη ζωή από καρδιακό επεισόδιο που υπέστη κατά τη διάρκεια ζωντανής τηλεοπτικής εκπομπής της κρατικής τηλεόρασης. Η τότε ηγεσία του υπουργείου Εμπορίου, προκειμένου να αποτίσει φόρο τιμής στη μνήμη του, μετονόμασε την αίθουσα Τύπου στο υπουργείο σε "Αίθουσα Θεόδωρου Σαουλίδη".

Ο Θεόδωρος Σαουλίδης άφησε το δημοσιογραφικό του στίγμα μέσα από τις σελίδες των εφημερίδων και κάποια χρόνια αργότερα, των ραδιοτηλεοπτικών μέσων που εργάστηκε. Επί σειρά ετών κάλυπτε το υπουργείο Βιομηχανίας στην εφημερίδα "Ελεύθερος Τύπος", ενώ στα πρώτα χρόνια της πορείας του εργάσθηκε και στην εφημερίδα "Ακρόπολη".

Ο Θεόδωρος Σαουλίδης, μεταξύ άλλων, ήταν ο πρώτος που καθιέρωσε τον όρο "καλάθι της νοικοκυράς", ενώ σε συνεργασία με τον Μιχάλη Τσιφάκη οραματίστηκε και δημιούργησε την Ένωση Καταναλωτών Ελλάδος. 

Για τη σημαντική συνεισφορά του σε ό,τι αφορά την προαγωγή των δικαιωμάτων του καταναλωτή, τα τελευταία χρόνια η Ένωση έχει καθιερώσει και απονέμει στη μνήμη του τα Δημοσιογραφικά Βραβεία "Θεόδωρος Σαουλίδης".

Είχε δύο αδέρφια, την Όλγα και τον Μάκη, καθώς και τέσσερα ανήψια. Τον Μιχάλη, τον Κώστα, την Ελένη και την Μαρίνα.

Κατηγορία:Έλληνες δημοσιογράφοι του 20ού αιώνα
Κατηγορία:Απόφοιτοι του Παντείου Πανεπιστημίου